คำแปล

รายงานการกำกับดูแลกิจการของคณะกรรมการตรวจสอบประจำปี 2551

เรียน ท่านผู้ถือหุ้น บริษัทไทยคาร์บอนแบล็ค จำกัด (มหาชน)

ในปี 2549 คณะกรรมการบริษัท ไทยคาร์บอนแบล็ค จำกัด (มหาชน) ได้แต่งตั้งกรรมการตรวจสอบ
จำนวน 3 ท่าน ซี่งเป็นกรรมการอิสระที่มีคุณสมบัติครบถ้วนตามข้อกำหนด
และแนวทางปฏิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย
ปัจจุบันคณะกรรมการตรวจสอบของบริษัทฯ ประกอบด้วย นายอาร์ เค ราทิ
เป็นประธานกรรมการตรวจสอบ นายประกิต ประทีปะเสน และนายซาชิน จิเทนดรา เมธา
กรรมการตรวจสอบ โดยมีนายปวัน เจน เป็นเลขานุการคณะกรรมการตรวจสอบ

คณะกรรมการตรวจสอบ ได้ปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัทฯ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบบัญชี 2551
ได้จัดให้มีการประชุมคณะกรรมการตรวจสอบจำนวน 4 ครั้ง
โดยมีรายละเอียดการเข้าร่วมประชุมคณะกรรมการตรวจสอบดังนี้

  ------------------ ---------------------- --------------------- -------------------
  รายชื่อ              ตำแหน่ง                 จำนวนครั้งการเข้าประชุม   หมายเหตุ

  1.นายอาร์ เค ราทิ    ประธานกรรมการตรวจสอบ   0/4                   มีถิ่นฐานอยู่ต่างประเทศ

  2.นายประกิต         กรรมการตรวจสอบ         4/4                   
  ประทีปะเสน                                                       

  3.นายซาชิน จิเทนดรา  กรรมการตรวจสอบ         4/4                   
  เมธา                                                            
  ------------------ ---------------------- --------------------- -------------------

หมายเหตุ

นายอาร์ เค ราทิ ได้มีส่วนร่วมในการตัดสินใจของคณะกรรมการตรวจสอบ
และได้มีการให้ข้อมูลและพูดคุยในประเด็นดังกล่าวด้วย

สรุปประเด็นที่ได้มีการประชุมคณะกรรมการตรวจสอบระหว่างปี 2551 มีดังนี้

1.  สอบทานงบการเงินรายไตรมาสและงบการเงินประจำปี 2551 โดยได้สอบถามและรับฟัง
    ตำชี้แจงจากผู้บริหาร ในเรื่องความถูกต้องครบถ้วนของงบการเงิน
    และความเพียงพอในการเปิดเผยข้อมูล
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
    งบการเงินดังกล่าวมีความถูกต้องตามที่ควรในสารสำคัญตามาตราฐานการบัญชีที่รับรองทั่วไป

2.  สอบทานการตรวจสอบภายใน คณะกรรมการตรวจสอบมีความเห็นว่า บริษัทฯ
    มีระบบการตรวจสอบภายในที่เพียงพอ เหมาะสม และมีประสิทธิผล
    รวมทั้งมีการพัฒนาคุณภาพการตรวจสอบทั้งในด้านบุคลากรและการปฏิบัติงานตรวจสอบให้เป็นไปจามมาตราฐานสากลอย่างต่อเนื่อง

3.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ
    รวมถึงการปฏิบัติตามข้อกำหนดของบริษัทฯ และข้อผูกพันที่บริษัทฯมีไว้กับบุคคลภายนอก
    ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
    และข้อผูกพันที่บริษัทฯ มีไว้กับบุคคลภายนอก

4.  สอบทานระบบการบริหารความเสี่ยง ซึ่งคณะกรรมการตรวจสอบมีความเห็นว่า
    บริษัทฯมีระบบการบริหารความเสี่ยงที่มีประสิทธิภาพและประสิทธิผล

5.  สอบทานและให้ความเห็นต่อรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    รวมถึงการเปิดเผยข้อมูลของรายการดังกล่าวตามข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์
    ซึ่งผู้สอบบัญชีมีความเห็นว่ารายการค้ากับบริษัทที่เกี่ยวข้องที่มีสาระสำคัญได้เปิดเผยและแสดงรายการในงบการเงินและหมายเหตุประกอบงบการเงินแล้ว
    รวมทั้งมีความเห็นว่า รายการดังกล่าวเป็นรายการที่สมเหตุสมผล
    และเป็นประโยชน์สูงสุดต่อการดำเนินธุรกิจของบริษัทฯ
    รวมทั้งมีการเปิดเผยข้อมูลที่ถูกต้องและครบถ้วน

6.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี ประจำปี 2552
    เพื่อนำเสนอต่อคณะกรรมการบริษัทฯ ให้ขออนุมัติจากที่ประชุมผู้ถือหุ้นประจำปี 2552
    ซึ่งคณะกรรมการตรวจสอบได้พิจารณาผลการปฏิบัติงาน ความเป็นอิสระ
    และความเหมาะสมของค่าตอบแทนแล้ว เห็นควรเสนอแต่งตั้งนายณรงค์ พันตาวงษ์
    ผู้สอบบัญชีรับอนุญาต เลขทะเบียน 3315 และ/หรือ นางสาวทิพวัลย์ นานานุวัฒน์
    ผู้สอบบัญชีรับอนุญาตเลขที่ 3459 และ/หรือ นางสาวศิราภรณ์ เอื้ออนันต์กุล
    ผู้สอบบัญชีรับอนุญาต เลขที่ 3844 ซึ่งเป็นผู้สอบบัญชีในสังกัดของบริษัท เอินส์ท แอนด์ ยัง
    จำกัด เป็นผู้สอบบัญชีของบริษัทฯ ประจำปี 2552 พร้อมด้วยค่าตอบแทนเป็นจำนวนเงินรวม
    900,000 บาท
    โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

    -   ในรอบปีบัญชีที่ผ่านมา ผู้สอบบัญชีได้ปฏิบัติงานด้วยความรู้ ความสามารถในวิชาชีพ
        และให้ข้อเสนอแนะเดี่ยวกับระบบการควบคุมภายในและความเสี่ยงต่างๆรวมทั้งมีความเป็นอิสระในการปฏิบัติงาน

    -   ค่าตอบแทนที่เสนอมาเป็นอัตราที่เหมาะสม โดยได้เสนอค่าตอบแทนผู้สอบบัญชีจำนวน
        900,000 บาทซึ๋งเท่ากับค่าตอบแทนผู้สอบบัญชีในปี2551 ซึ่งในรอบปี 2551
        ได้มีการปรับค่าสอบบัญชีเพิ่มขึ้น 9.7% จากปี2550 เนื่องจากค่าใช้จ่ายโดยรวมเพิ่มขึ้น

    -   มีการปฏิบัติสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
        ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
        5 รอบปีบัญชี ทั้งนี้หากผู้สอบบัญชีได้รับการแต่งตั้งให้เป็นผู้สอบบัญชีประจำปี 2552
        จะจัดเป็นปีที่ 4 ติดต่อกัน

    -   ผู้สอบบัญชีไม่มีความสัมพันธ์ใดๆกับบริษัทฯ และบริษัทย่อย

  โดยสรุปในภาพรวมแล้ว
  คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
  และมีความเห็นว่า บริษัทฯมีการรายงานข้อมูลทางการเงินและการดำเนินงานอย่างถูกต้อง
  มีระบบการควบคุมภายใน การตรวจสอบภายใน
  การบริหารความเสี่ยงที่เหมาะสมและมีประสิทธิผล มีการปฏิบัติตามกฎหมาย
  ข้อกำหนดและข้อผูกพันต่างๆ
  มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานที่สอดคล้องกับระบบการกำกับดูและกิจการที่ดีอย่างเพียงพอ
  และเชื่อถือได้

นาย อาร์ เค ราทิ

ประธานคณะกรรมการตรวจสอบ